
Sermone Tentamen, 



Annot • Ilocce tentamen auctor pro more solenmi Universitatis hav- 
niensis, cum approbatione Ord. Thilos. liavniens. subjecit publico 
examini eruditorum, pro gradu Magisterii Artium obtinendo, de- 
fenditque in colloquio publico Die. 8 V0 Id. Febr. A. 1826» respon- 
dente Ornat. Haldoro Einarsen , Juris Studioso Islando. 



composuit 



Thorleifus Gudni. 




Bibi. Jurisc. Edinb. Bibi, L. N. F. F. & L. I. B. F. 



Havnise MDCCCXXVI. 

Typis Directoris Jani Hostrup Schultzii , 



Aula et Universitatis Typograplii. 



Specimen Iioc lnaugnrale , dlgnnm censet facultas philosophica Univer- 
sitatis havnlensls , quod ad honores magisterii Artium auctori legitime 
comparandos, disputationi publica subjiciatur. 

Ha *viii te Nonis Januar. MDCCC.XXVI. 

G. Wad, 

Decanus fac. philos. 



Celsissimo 



Regio Principi 



Christiano Freclerico . 

Celsissime 



Regie Princeps! 



Joj Britannia reduces tantam Tuam erga nos ex- 
perti vere Regiam clementiam , antequam ad Bri- 
tannos revertamur , hoc a Te petimus novum cle- 
mentiae documentum , ut hocce opusculum Tuo No- 
mine decorare permittas $ cumque illud eam artem 
tangat (artem nempe dicendi) quae prcestantissima 
est omnium artium , & in qua Tu praeter ceteras 
Regias laudes tantopere excellas , Tibi jam per se 
sacrum videtur opusculum nostrum , etiam si nos 
sileremus i laurus enim omnis Apollini sacer ? nec 
potest Deus suce sylvce vel decerptum folium asper- 
nari . Tibi itaque tribuisse id, quod Tuum est , 





illa sit, queo nobis maneat gloria , & insuper illa , 
qua Te colimus y 



IlAVNIiE 
prid. Idus Jau. 1826* 







Celsibsmie Ilegie J?iiiieeps, 



Reverentia, 





Thori. Gudtn. Repp. 



N isi in hoc nostro opusculo plures atque graviores defec- 
tus lectorem essent offensuri, quam qui humano cuicunque 
operi plerumque necessario accidunt, excusationi supersede- 
remus, tuti intra commune humanae naturae propugnaculum, 
mentalium virium infirmitatem, & hebetudinem ingenii lu- 
henter conlitentes, imo, ut fieri solet, hoc gloriae ducentes, 
quod hujus hebetudinis quidem non, propter nimiam stoli- 
ditatem aut vanitatem, ignari, ausi fuerimus ardua aggredi 
et in difficillima materie nostrarum facultatum cxcercere te- 
nuitatem. Verum cum longe alia ratione comparata res sit, 
liostrumque opusculum solito gravioribus defectibus prema- 
tur, haud ineptum ducimus paucis monere, id quod tamen 
doctorum non fugiet sagacitatem, qui defectus ah ipsa rei 
difficultate sint profecti , qui nostrae magis simplicitati & ig- 
norantiae sint ascribendi. 

Ingressi sumus quandam scientiae regionem hirsutam, 
sylvestrem, opacam, arduam, palustrem, omni discriminum 
&: obstaculorum genere persitam, nullis fere signatam vesti- 
giis praetereuntium; magnum enim lumen Monhoddonis aliam 
monstravit viam, quam illam, quam nos quaesivimus, nec ad 
celsam Herderi metam unquam speravimus ascendere. Her- 
derus gravissimus fuit in monstranda sermonis humana ori- 
gine h intra propositae quaestionis limites coercitus • — pne- 
miura enim reportavit Academiae berolinensis — praeter hanc 
ipsam rem vix quidquam molitus est, & quanquaui, ut verum 
philosophum decet, quicquid summum est et nobilissimum 
in natura hominis acerrimo oculo perlustretur, tamen eo 
tendit tota disquisitio, ut sermonis monstret humanam ori- 
ginem , ut hujus summae artis inventionem hominum ingenio 
vindicet atque studio. Monboddoni autem hoc peculiare es t, 
quod, ut ita dicam, totum hominem, quatenus homo, i. e. 
plusquam animal est , a se ipso & per se ipsum formatum 
existimat, omnino tamen ab impietatis tutus crimine; quan- 
quam enim ipsum hominem haud sermonem tantum inve- 
nisse asserit, verum etiam multo labore et studio & exercitio 
ideas & notiones primum concepisse, imo seipsum artem co- 
gitandi docuisse, tamen, ut par est, facultatem hujus summas 
artis, quae ceterarum omnium artium matrix est, repetit ab 
auctore totius existentiae; hoc autem est in Monhoddonis 
philosophia insvetum , quod hoc ipsum, quod ut facultatem 
modo considerare solemus , ille ut humanae artis opus consi- 
derat, sed tamen vir, ut pauci, academicas & peripatheticae 
doctrinas peritus , in difiniendo est sagacissimus , in distin- 
guendo' maxime acutus, iu explanando perspicuus, in illu- 

strando copiosus, in refellendo cautionis, vigoris, dignitatis 
laude aeque praestans, in nulla non arte philosophica egre- 
gius ; quam etiam adeo meritam commendationem a doctis- 
simo Iierdero est consecutus; nonuunquam tamen frangit 
sapientissimi viri fidem mira quaedam credulitas & traditio- 
nes miraculosas amplectendi festinatio. 

Omnes autem, qui nohis saltem sint cogniti, id egerunt, 
nt hunc quaestionem, de sermonis origine in alterutram par- 
tem traherent i. e. aut ut Deo aut ut homini hujus artis in- 
ventionem totam tribuerent. Hoc certe valet de iis omni- 
bus, quorum opera huc pertinentia nobis videre contigit, ab 
ipso Platone usque ad lier der um; valet de De la Condemi- 
ne , Rousseau , Monboddone , Suszmilc/no. Maupertvinuin au- 
tem opusculum modo fragmentum quoddam est, sagacitate 
quidem plenum, sed doctissimus auctor hanc rem aggressus 
est uti problema quoddam geometricum, suas artis morem &c 
demonstrandi rationem servans. Hoc certe fragmentum vix 
in alterutram partem trahitur. 

Respectu pietatis omnino, credo, perinde est, utrum 
Deum docuisse, an hominem invenisse artem loquendi dici- 
inu#. Priorem tamen sententiam Herderus ludibrio habet, 
imo negat impietate carere ; adeo enim multifariam reperit 
imperfectionem in hujus artis elementis, ut Deo indignum 
judicet, ejusmodi artem formasse & docuisse. Quas sane 
minus tuta est argumentatio. Forte doctissimus auctor etiam 
polypoda creare, vel ejusmodi aliud infimi ordinis animal, 
siquem alium adeo vilis creaturas auctorem potuisset imagi- 
nari, Deo indignum censuisset. Prasterea quando dicimus 
Deum quoque loquendi artem creasse, hoc certe de illa ser- 
monis parte intelligendum est, in qua omnia perfectionis se- 
mina contineutur. Semper enim spectandum, sermonis, uti 
cujuscunque alius rei, quoddam esse ideale , quoddam etiam 
materiale; tumque id, quod ideale magis est, a Deo magis 
immediate profectum asserimus, id vero, quod materiale, 
mediate tantum ad Deum debere referri , cum hoc formatum 
sit per intercedens arbitrium hominis. Libera itaque etiam 
erit illa sententia ab impietate , quae Deum tuetur humani 
sermonis auctorem. 

Nohis autem in hoc sermonis negotio , illa adeo usitata 
distinctio inter divina & humana minus apta videbatur. Nos 
notum illud Schilleri dictum: ”Du sollst bey mir in mei- 
nem Himmel bleiben , ” non de poetis tantum intelligendum 
ducimus, verum de homine in universum, & hoc credimus 
hominis summum & gravissimum privilegium. Primas infan- 
tias omnis nati parentes haud tutores modo sunt, verum etiam 
fautores , sustentatores. Et siquidem humani generis origi- 
nem a summo numine repetimus , paternam curam numinis 
infans inprimis hominum genus adjuvisse et fovisse, imperi- 
tum rexisse speciali quadam ratione , eique pericula aver- 
runcasse, asserere haud dubitamus. Equidem hoc vix negant 
adversarii, sed negant: divinum hoc auxilium nisi per solita 
naturas subsidia hominibus impertiri, quas quidem objectio, 
etiamsi vera esset, nec potest rebus humanis adimere divini- 



tatem, nec obscuram rem illustrare, nec aliud quidquam ef- 
ficere, quam ulterius quasi removere id quod humanum fu- 
git intellectum. Namque per experientiam humanas vitas 
modo exiguam partem novimus, ejusque formarum .modo il- 
lam, per quam & iu qua nostra vita movetur & agitatur a 
nativitatis tempore usque ad mortem; & si collectam assu- 
mimus experientiam totius humani generis, tum quidem 
historice novimus, vitas forma qvalis fuerit per duo circiter 
annorum millia , quas enim e remotiore antiquitate hauritur 
cognitio historica vix est nuncupanda, sed haic est humani 
generis experientia per poesin servata atque tradita, ad me- 
taphysicam , quam historiam , propius accedens. Sed tamen 
per hanc quam jam nominavimus periodum, damus vitas for- 
mam esse historice i. e. per experientiam cognitam, adeo ut 
sciamus, qualis per hanc ipsam periodum inter Deum atque 
homines intercesserit relatio, quasque res homo per hanc to- 
tam astatem sua sponte gesserit, quas divino auxilio atque 
motu incitatus, (quam tamen rem accurate determinare, credo, 
difficillimum foret) tum tamen id omne humanas vitas spa- 
tium , quod ultra hujus periodi fines tenditur, quod totam 
complectitur humani generis infantiam sic , i. e. per expe- 
rientiam , non est cognitum. 

Jam vero hoc tantum, quod sic novimus, secundum, na- 
turam & naturce leges Jieri plerumque arbitramur, quamquam 
per se patet, quasdam etiam esse naturas leges, quas humani 
generis evolutio &c formatio sit secuta in ejusdem (humani 
generis) infantia, quas nobis non possunt sic esse cognitas. 
Et tamen apertum est spontaneam eflicaciam hominis non 
fuisse eo tempore asque manifestam atque nunc est, i. e. ro 
r)siOP tum fuit magis manifestum. 

Mouboddo equidem Sc Herderus id egerunt, ut per to- 
tam materiei disquisitionem divina ab humanis peracute se- 
cernerent. Nos cum statim comperiremus, nos hanc distinc- 
tionem saepe assequi non posse nostri ingenii lumine, om- 
nino diversam viam sumus ingressi. 

Igitur hac plerumque missa quasstione : divinus an hu- 
manus sermo esset, hunc nobis proposuimus contemplandum 
uti objectum quoddam physicum (einen physischen Gegen- 
stand), statuentes in hoc, uti quocuuque alio ejusmodi ob- 
jecto, quod sub temporis schemate manifestatur, quasdam 
formationis epochas (Bildungs-Epochen), quas separatim pos- 
sent consideravi ; et in hac investigatione identidem respexi- 
mus ad quotidiana: experientias analogiam, cum intelligeremus, 
easdem formationis leges in individuis hominum (bey jedem 
menschlichem Individuo) repeti , secundum quas sermo for- 
matus sit apud totum humanum genus. 

Sic secundum nostram rationem considerandi, prima ser- 
monis epocha illa est, in qua nulla comparet literarum di- 
stinctio, sed omnis perceptio atque omne pathema inarticu- 
latas vocis varia modulatione (accentu) significatur; hanc 
enim modulationem vel hodie animadvertimus prius intel- 
ligi a matribus nutricibus, quam aliquam literarum distinc- 
tionem. Hanc itaque Yocamus accentus epocham . In hoc 

quidem procedentium scriptorum plane deseruimus auctori- 
tatem , eum neminem sciamus hanc accentui vim tribuisse ; 
hoc tamen sic habere, nos pro certo comperisse existimamus. 

Conscio claro perceptionis, sed maxime sensualis se- 
cunda epocha est , & hanc , cum aptius non occurrat nomen, 
poeticam dicimus. 

Tertia illa epocha est, in qua homo totam sermonis vim 
perspexit, Sc omnes fere suas res sermonis moderamini coni' 
mittit, & per sermonem plurima gerit. Hanc voco oratoriam 
epocham. Hoc sermonis, quatenus per se consideratur, sum- 
mum fastigium est. 

Scientia autem, ut ita dicam, quandam inducit sermo- 
nis regenerationem & novas formationis leges. Hanc autem 
sermonis formam in suo adhuc rudimento versari credidi- 
mus. 

|Jec nostra quidem disquisitio aliam quam rudimenti 
gloriam sectatur; quod si tale non spernendum praestitisse 
videbimur, haec sane larga erit studii compensatio, cum prae- 
terea ipsa rei contemplatio non caruisset sua jucunditate. 

Circa latinitatem monendum est, quod nos ejus respec- 
tu eadem libertate usi sumus, quam a ceteris omnibus serio- 
ris aevi auctoribus adhibitam esse in philosophicis disquisi- 
tionibus animadvertimus, obscuritatis multo magis timentes, 
quam pravae latinitatis culpam. Voces itaque sensatio , pas- 
sio , individuum , organizatio , & ejusmodi varias multis in lo- 
cis adhibere nulla fuit religio, cum illas a praestantissimis 
serioris aevi scriptoribus usurpatas comperiremus. Ipse Spi- 
noza, latini sane sermonis peritissimug , ejusmodi voces veri- 
tus non est, Sc quicunque serioribus temporibus latine quid- 
quam commentatus est, eadem usus est libertate. Nos itaque 
hac in re nil nobis sumsimus proprium, sed communi qua- 
dam usi sumus indulgentia, offensam quidem non suspicati, 
ubi necessitati morem gerere videbamur. 



Caput X. 

De elementis sermonis. 



§. 1 . 

"Vocoiu lingva sumimus &: sensu lato atque improprio , &: sen- 
su stricto atque proprio. Stricto enim sensu lingva denotat 
humanae vocis usum, quo mortales ideas, notiones, sensatio- 
nes inter se communicant, quo — ut ita dicam — intellec- 
tuale omne peragitur commercium inter homines. Impro- 
prio autem sensu deprehendimus vocis, lingva , multo latio- 
rem significatum ; hunc enim considerantes defini mus ling- 
vara simpliciter per omne commercium idearum & sensatio- 
num , qvod fit mediante voce , adeo ut bestiarum quondam 
lingvam etiam agnoscamus.*) 

Annot . In philosophica qvacunquc disquisitione, neces- 
sarium omnino est , quamcunque ideam contemplari , nou 
solum uti apparet intra suos strictissimos limites, verum 
&: totam illitis sphaeram & ditionem perlustrare debemus, 
namque hoc pacto illitis originem, & quasi generationem 
& veram vim melius comprehendimus; &: cum omnis idea 
ad aliquod genus referatur, necessarium quoque est, illud 
genus cognoscere. Jam in hac , quam nos proposuimus, 
re, apertum est, quod hocce notionum sensationum com- 
mercium per vocem, haud exclusive ad homines pertinet, 

* verum & hujus rei quoddam velut rudimentum natura 
etiam dedit ceteris animalibus. Tale est, ex. gr. philo- 
inelae planctus, ferarumque rugitus, quo se in sylvis con- 
vocant velut ad concionem , tale , varia? vocis modulatio- 
nes, quibus aves &c quadrupedes varia animi pathemata sig- 
nificant. Consideranda etiam hic ipsius vocis lingvam ety- 
mologia, nam ex etymologia vocum persaepe verus earun- 
dem significatus eruitur. Jam vero lingva , y?jj/rra, Tun - 
ga/1'ungemaal , — ista?, inqvam, omnes denominationes ma- 
nifesto indigitant, hujus notionis nomen ab organi nomine 
esse desumtum , quod inde sine dubio factum est, quod 
antiquis fuit persvasum , cuicunque animali inesset orga- 
num sermonis , ei etiam inesse aliquem illius usum. Ve- 
rum ne hoc quidem satis est, sed videmus & lingva; sphae- 
ram adhuc latius patentem, nam uti sermonis genus proxi- 
mum est vox , sic in omni voce deprehendimus etiam rudi- 
mentum quoddam sermonis , adeo ut tonitruum & proruen- 
tium fiuiuinum, imo et corruentium saxorum quasdam lin- 
gva sit , nam ejusmodi fere sonitibus violentior quaccun-» 



*) Confer. Herderum luit. Libr. dc orig. ling. & Monbo^d. i*assim. 

que naturas commotio auimautibus 8c cuique audienti & 
percipienti significari solet. Hi quoque soni vario modo 
hominum mentes alliciunt,* nonnullis enim homines lastau- 
tur — uti rivuli susurrii — aliis contristantur — uti Cam- 
panas per regularia, sed longiora intervalla repetita pulsa- 
tione — aliis alio modo afficiuntur, quidam enim terro- 
rem, alii iram excitant. Adeo his sonitibus, quadam ex 
parte, fit commercium notionum &c sensationum, naturam 
inter atque homines. Quanquam enim soliti sumus in quo- 
tidiano sermone naturam considerare uti magnam qvandam 
massam materias, mechanicis legibus, ex creationis necessi- 
tate, non sua sponte, obedientem, non est ea philosophica 
illius contemplatio. Philosophus enim naturam contem- 
platur totam uti magnum quoddam vivens , agens St pa- 
tiens, cui omnia contingunt, qua? viventibus solent con- 
tingere, cui vitales insunt spiritus St motiones, quod vio- 
lentis quibusdam affectionibus morbosis est obnoxium. Et 
talimodo sonos in universum observans uti potens quod- 
dam medium communicationis in tota natura, statuit, gene- 
rice loquens, omnem sonum esse quendam sermonem, quo 
magni natura? organismi affectiones declarantur , mortali- 
busque St ceteris animalibus communicantur: 

. There is a lesson in the rolling wave, 

And mighty warning in the thuuders roar. 

§• 2 - 

Quidam volunt vel latius sumere significationem vocis 
lingva , animadvertentes etiam commercium idearum quando- 
que signis St gestibus fieri, quam nonnulli mutam linguam , 
sive loquelam , sive sermonem vocavere ; hic autem vocis 
sensus maxime improprius est, nam ipsius notionis negatio- 
nem in se continet. Neque lingva recte vocantur illa signa, 
quibus muti St surdi utuntur, lingva? vice, quamvis vel arti- 
culatam St literalem lingvam iisdem expriment; hasc autem 
signa tantum sunt lingva? , illius loco substituta ad notiones 
exprimendas. Lingva autem omnino intra soni sive vocis 
limites qvaeranda est. 

§• 3 . 

Lingva humana etiam sermo saepe vocatur. Sermo au- 
tem est vel in certa membra divisus , distinctisque literis 
enunciatus: articulatus , vel non sic divisus: inarticulatus . 
Excultior hominum lingva articulata est maxima ex parte; 
rudior, uti infantum, non est (videl. articulata); St bestialis 
omnis lingva est inarticulata . 

Annot . Articulatae lingva? imitatio, qvam nonnullas 
aves, uti corvos & cornices St alias docere solent, sermo 
quidem non est, sed tantummodo est imitatio sermonis, 
nam idearum communicationem non habet pro scopo, nec 
ipsa quidem vocis articulatio recte avi tribuitur, cum haud 
sine multa difficultate adipiscatur imperfectam quandam ar- 
ticulationis imitationem, qua? tamen semper ab ipsius na- 
tura maxime videtur aliena. 

§• 4 . 

Articulatus sermo haud tantum consistit, ut multi au- 
tumant, in vocalibus literis & consonantibus, veruta & solis 
vocalibus effici potest, quauquam haec imperfectior est arti- 
culatio, namque vox eao articulata quidem est vox, & vox 
acia quoque articulata foret rite pronunciata, unde apparet 
vocis articulationem simplicem effici tantum per divisionem 
vocis, & thesin spiritus. ^Multo autem perfectior illa est ar- 
ticulatio , quae fit vocalium & consonantium varietate, mul- 
tis modis nexa atque complicata. 

§• 5 . 

Vocalis litera est sonus, qui e pulmonibus propellitur 
sine ullo adjecto obstaculo, & vocalium varietas tantum ef- 
ficitur per angustationem rotunditatem variam canalis, 
per quam vox emittitur. Qvi canalis si in uno fere momento, 
sub continuata , Sc non divisa , vocis propulsione angustatur, 
formatur diphthongus , ut ai, ei , oi &:c. 

Annot, Sed angustus jam vocis canalis haud adeo su- 
bito dilatari potest, ut latus angustari; nempe rapidior est 
a dilatatione ad angustationem transitio, quam vice versa ab 
angustatione ad dilatationem; hinc fit, ut ultima ratione 
formati soni haud proprie diphtbougi vocentur, ut ia, ie } iu % 

§. 6 . 

Membrum quodcunque separatum sermonis, sive quod 
inter duas vocis divisiones interest, vocatur syllaba ; hoc 
etiam per accidens nonnunquam verbum, est, sive vox sensu 
strictissimo , nam monosyllabicas quoque voces sunt. 

$• 7 . 

Iu bestiarum voce una eademque syllaba*) plerumque 
semper recurrit, uti in ovium, syllabae bce &: rnce semper re- 
petuntur, in canum latratu wo, wo , in boum mugitu mo &c. 
Hasc autem simplex syllaba ejusmodi est, ut animalis totum 
characterem omnino exprimat, ej usque sentiendi vivendi 
rationem. 

Annot. Hoc attente considerandum est: ovis tota lin- 
gva in syllabis bce & mce tantum consistit, bovis in syllaba 
mo vel mu, canis in syllaba wo, & tamen hasc animalia ean- 
dem fere varietatem sensationum his syllabis exprimunt, 
uti terrorem, desiderium pnllorum, escas ,* & quaecunque 
ejusmodi simt. Sed psychica? constitutionis diversitas, Sc 
prasterea diversitas organorum loqvelas efficit, ut bos syl- 
laba mo utatur, ovis autem syllaba bce vel mce. In avium 
lingva multo maior diversitas apparet, quamvis non in 
syllabarum distinctione, sed in multifaria varietate accen- 
tus (de quo post dicendum) , & in modulatione tonorum, 
quod et apprime videtur cum avis ratione sentiendi con- 



*) Equidem quanquam in variorum animalium vocihns ejusmodi syl- 
labas distinguamus, tamen non vocamus ejusmodi sonitum articu- 
latum., quod ea de causa monemus, necui ea, qua hic dicuntur, 
repugnaro videantur contra prae. $$os. 

gruere. Talis foret admodum profunda physiologice cog- 
nitio , quae explicaret, qualimodo quascunque animi com- 
motio alliceret organa loqyelce, & sic determinaret, quinam 
esset cujuscuuque affectionis sonus originarius funda- 
mentalis; quendam enim talem esse vix possumus dubi- 
tare. Per similem physiologiam liceret in simpliciore vitas 
forma brutorum animalium determinare, qucenam esset in 
tali vel tali animali praadominans luentis affectio; hujus 
enim sonus fundamentalis &c originarius foret is, qui ap- 
paret in animalis mugitu vel vociferatione. 

§. 8 . 

Inculti hominis & infantis lingva paucis tantum sylla- 
bis constat, sed cum hominum sensationes magis varice sint, 
quam ullius animalis , <k organorum aptitudo multo perfec- 
tior , deprehendimus vel in maxime rudi lingua hominum 
majorem varietatem, quam in ullius alius animalis voce. 

§• 9 * 

In hominum lingva certae qucedam syllabas sunt, quce 
certas animi affectiones indicant, quorum elementum duplex 
est ; partim ipsa subjectiva affectio , qua; naturaliter talem 
sonum elicit, partim constitutio objecti, quod homo voce 
qvasi depingere conatur. Haud tamen in omni ejusmodi 
syllaba utrumque hoc elementum simul prodit, sed in non- 
nullis tautuiu hoc , in aliis tantuiu illud. Iu voce Kuhuk y 
qucc in multis & quidem diversissimis lingvis occurrit, vix 
deprehendimus nisi onoraatopoeticani imitationem objecti, 
adeo hcec vox omnino ex imitatione objecti formata est; at 
in interjectione ai , quas plerumque dolorem vehementem ex- 
primit, modo comperimus vocem veluti ab ipso dolore cre- 
atam per involuntariam fere atque spasmodicam contractio- 
nem organorum loqvelae. 

Annot . Multi existimarunt, omnis lingvae elementa tan- 
tum esse onomatopoesin , quorum opinionem Adelung ma- 
xime sequi videtur, qui sane vehementer errant; nam prce- 
ter onomatopoesin, quas omnino objectiva est, subjectivum 
aliud est lingvae elementum iu illis vocibus, quas ad vio- 
lentiora patliemata tam animi quam corporis exprimenda 
adhibentur, manifestum, qvale est oh! uh / perterritorum, 
ah! mirantium & quaectmque ex ejusmodi interjectionibus 
voces formantur. Sed cum in universum verum sit, vi- % 

tam primitivi hominum generis magis fuisse objectivam, ** 

hoc etiam in lingv® formatione confirmari cupiunt, non 
reputantes lingvam omnino formari non posse, nisi & sub- 
jectiva vita hominis admodum sit efformata. 

§• io. 

Hae quidem syllaba; omnino consideranda; sunt uti ele- 
menta omnis lingva;, vel uti lingva primitiva hominum, &: 
ha; sane magna ex parte manent immutata; etiam in lingyis 
recentioribus & derivatis, verum & persa?pe mutantur & cor- 
rumpuntur adeo, ut naturalis lingva; sonos proprios in com- 

pluribus lingvis agnoscere difficillimum sit. Illae certe vo- 
ces, quae affectus vehementissimos indicant, liuc debent re- 
ferri , 6 c illae plerumque ex originaria quacunque liugva ser- 
vatas sunt. 

§• u- 

Primitiva autem haec liugva haud tantum elemento du- 
plex (§. 9), verum & alia ratione diversa; nam primo loco 
^ quasdam est in hominum organis diversitas, adeo, ut quasdam 

gentes nonnullos literarum sonus facilius & magis naturali- 
ter exprimant, qvam alios. Exemplo sint Arabes & semiticae 
gentes, quas multifarios sonos gutturales exprimunt, quos 
plerasque gentes Europae haud sine multa difficultate asse- 
quuntur. In insulis Oceani Indici nonnullas gentes literam 
if, alias literam k exprimere non possunt; & hoc sane varium 
est pro organorum varietate. Secundo loco: objecta etiam 

diversissima sunt in diversis regionibus, & homo certe id ap- 
tissime exprimit in sua liugva, quod quotidie illius oculis 
obversatur. Ita si ponimus duas gentes primitivas, atque 
unam in jEgypto, alteram in Islandia collocamus, utramque 
vero a principio lingvam.sibi formare imaginamus, necessa- 
rio erunt istas liugva: diversae, qvamvis eatenus , ut verisimi- 
le est, congruunt, quatenus & naturas objecta in his locis 
similia sunt simili apparent modo, & loqyelas organa apud 
utramque gentem simili ratione sunt constituta. 

§• 12. 

Qva: hactenus consideravimus apertum est spontanea 
11011 esse, nec hominis arbitrio subjecta; hajc autem physica 
omnino momenta sunt ad liugvae formationem concurrentia, 
quae ab illis, qui autumant, lingvam formari ex consensu ho- 
minum , quo velut stipulentur, ut tales soni talia significent, 
satis perpensa non sunt, nec ab ipso quidem Platone in Cra- 
tylo, qua par erat, diligentia tractata. Spontanea momenta, 
quas contribuunt ad formationem liugva:, postea considera- 
buntur. 

§. 13 . 

Ad liugvae syllabas originarias sive radicales rite defi- 
niendas & describendas requireretur anatomia: & physiolo- 
giae profundior cognitio; nempe scire deberemus, quo 
qvali pathemate quicunque nervus afficeretur , qui aliquod 
^ loqvela* organon commoveret; nam hoc pacto tantum certio- 

res fieri possumus de radicalium syllabarum vero signifi- 
catu. Externorum phaenomenorum observatio hanc ad rem 
nec satis certa nec sufficiens est, nec omnino prodesse po- 
test, nisi instituatur apud incultum hominum genus, quod 
animi affectiones dissimulare non didicit, & quamcunque pas- 
sionem sic exprimit voce, uti affectus infracta vis postulat. 
Necessarium quoque foret, eos, apud qvos hrcc fieret obser- 
vatio, recentiorum lingvarum esse ignaros, cum in bis na- 
turalis usus literarum plerumque in desvetudinem abierit. 
Sed cum hoc vix unquam possit contingere, non potest nisi 
per anatomiaiu & physiologiam oiunino recuperari haec cog- 

nitio. Generalia tamen nonnulla patent, uti: sermonem om- 
nem, qvi violentos affectus exprimit in liugva primitiva, 
maxime effici vocalibus literis cum spiritu; sic gravi animi 
dolore afflicti ah! magis naturaliter proferunt quam alas; si 
talibus vocibus adjiciuntur consonantes, illae plerumque gut- 
tarales sunt, quas tum formantur, uti videtur, quadam spas- 
modica contractione organorum in faucibus , quod in voce 
ach observamus. Porro : sonans quodcunque objectum ple- 
rumque exprimi per imitationem soni, quod in voce tonitru 
observavit Adelung in permultis lingvis, &c omnino in hac 
classe objectorum onomatopoeticas investigationes maxime 
sunt frugiferas ; reputandum tamen, si in sonanti objecto ulla 
est magis prominens & sensibus obvia proprietas, quam sonus, 
denominationem non e sono fieri, sed ex hac ipsa qualitate. 
Sic vix in ulla lingva inveniemus equo inditum nomen ab 
hinnitu, nec cani a latratu, sed certe bovi a mugitu. Cras- 
sum quodcunque objectum materiale, crassis &: duris literis 
depingitur, cujus varia licet in Cratylo exempla colligere, 
tenuia autem &: lepida tenellis. In hac tamen classe, quam 
prioribus, originariae lingva? usus multo minus servatus est 
in derivatis & recentioribus lingvis. 

§• 14 . 

Qvid igitur de primitiva lingva censendum? Quaenam 
est? Qvalis est? Num in illis, qua? nobis sunt cognita;, qvas- 
renda est? Vel, num omnino est? Hasc, credo, ex illis, quao 
jam, partim e certis, partim e probabilibus sunt disputata, 
haud inepte dijudicabuntur; animadvertimus enim jam pri- 
mitivae lingva? momenta qualia sint, nempe: naturales soni t 
qvos affectus eliciunt , onomatopoeseis e sono &c onomatopoe- 
seis e formis objectorum , qvam plasticam licet onoraatopoe- 
sin appellare. Jam vero his vel ejusmodi momentis, solis &: 
singulis, ullam lingvam formari, vel formatam esse, nulla ex- 
perientia, nec probabili quidem conjectura, confirmatur; nam 
vitae modi — subjectivus & objectivus , passivus &: activus 
haud ita separati in re deprehenduntur, uti possunt imagi- 
nando concipi, nec ulla fuit humanas vitas periodus omnino 
objectiva, non magis, quam nuuc humana vita ex omni parte 
subjectiva est, aut ullo posthac tempore omnino subjectiva 
futura; ita nec lingva fuit tali objectivas vitas exclusive ad- 
aptata, sed primis temporibus ut vitas ita Sc lingvas charac- 
ter in universum talis fuit; sed a primis inde temporibus 
hominum ingenium &c arbitrium suas exseruere vires etiam 
in lingvas formatione, qvamvis ab initio minus quam postea. 
Adde, quod in ipsis lingvas rudimentis, uti §. 11 observa- 
vimus, differentia multa est, secundum objecta, iup rimis 
sonantia, unde tuto colligimus, nullam sane esse lingvam pri- 
mitivam in concreto , sed quasdam esse lingvas momenta phy- 
sica, uti jam monstravimus, quorum certe, ut par est, in 
antiquissimis lingvis vestigia exstent plura &: magis manife- 
sta ; hasc tamen momenta pliysica nunquam omnino absuut 
in ullius lingvas formatione , verum quamlibet lingvam se- 
qvuntur per temporum decursum in continuata illius forma- 
tione, qvamvis vel aliorum momentorum prasponderaus sit 
effectus. 

§• 15. 

Male etiam illi distingvunt , qui naturalem linguam di- 
stinguunt ab artificiali,*) quasi ulla esset talis discreta di- 
stinctio. Vires certe naturae cum hominum ingenio concur- 
runt in omni momento &■ ubique ad lingvam formandam. 
Confitendum tamen, quod idem observat auctor, quatenus 
homo cum aliis hominibus congreditur , quorum lingva illi 
omnino ignota est, naturalibus maxime utitur lingva; mo- 
mentis ad notiones & sensationes utrinque exprimendas, sa- 
tis gnarus , qviequid ex hominum ingenio confictum sit, ab 
extraneis non capi. Lingva itaque franca , quae ad totius 
hominum generis usum apta foret, physicis tantum momen- 
tis esset formanda. Verum apparet, idearum multitudinem 
& varietatem, qua; per talem exprimi potest, vix illam exce- 
dere, quam nonnulla animalia sua voce exprimere possunt. 



Caput II. 

De momentis physicis atque moralibus, quas ad 
sermonis formationem contulerunt. 

§. 16 . 

Hactenus lingva; , ut ita dicam, physicam materiam con- 
templati sumus, jaiu ea, qu$ ad illam primum formandam 
momenta accedunt, considerabimus. Horum vero momen- 
torum quaedam pertinent ad hominis vitam in universum, 
atque in cujuscunque lingva; formatione deprehenduntur. 
Talia sunt accentus , rhythmus , musica & poesis . Qviedam 
vero ad excultiorem vitam omnino pertinent, qvalia suut 
ars oratoria, religio &: morum efformatio , scientia, divisio 
gentium in tribus & classes , et diilerentia dignitatum , &c 
ejusmodi varia ad politicam spectantia. Duos itaque velut 
ordines momentorum nacti sumus ad considerandum. 

§• 17. 

Accentus itaque primo loco tractandus, &: qvali modo 
lingvam formet, spectandum. Sed cum circa accentus natu- 
ram inulta existat dubitatio & vocis sensus vix unqvam sa- 
tis religiose definitus sit, necessarium omuino est, & hano 
rem paucis proponere. 

Gra;ci fuere primi & fere soli, qvi accentuum diversi- 
tatem signis distingvere instituerent, qua; qvidem signa, 
qvamvis in antiqvioribus libris Gnccoruin non deprehen- 
dantur, nec omnino inventa sint, anteqvam Graecus sermo 
multum corrumpi coepisset, nihilominus indicant sagacita- 
tem auctorum multam, & ingenium in rebus ad lingva; phi- 
losophiam spectantibus exercitatissimum . Quemadmodum 



*) Vide Encyclop. Britann. Artic. Language. 

Graecis debetur lionos lingvae propter sonum, harmoniam, 
elegantiam jucundissimae, propter varietatem copiosissimae, 
oh flexiones perfectissimae St aptissimae ad omnes notiones 
exprimendas, ita etiam confitendum est, Graecos omnia vo- 
cis elementa , quae necessaria simul sunt & pulchre sonan- 
tia, maxime convenientibus signis expressisse; & hoc qui- 
dem in literali lingva praestiterunt. Sed litoralem hanc 
liugvam , qvain vocalibus St consonis exprimimus , alia co- 
mitatur lingva non literalis , nec ullo literali signo satis 
apte exprimenda, quae spiritualis lingva omnino dici mere- 
tur; qvocirca & llousseau accentum liugvae animam sive 
mentem nuncupavit, ut nobis videtur, sat naturaliter, nec 
omnino figurate illius essentiam describens. Igitur hoc, 
qvod , praeter literarum discrepantiam , gentem a gente di- 
stingvit inter loqvendum, qvod hominem ab homine, qvod 
nobilem ab ignobili , quod affectuum &: sensationum varie- 
tatem in eodem homine multis modis manifestat, hoc, in- 
qvam, omne accentui est tribuendum. Hoc, qvod iu Italo- 
rum lingva adeo est sonorum, qvod in Gallorum adeo poli- 
tum & — ut ita dicam — laeve, qvod iu Britannorum adeo 
abruptum St forte , qvod in aliis qvibusdam lingvis exile 
adeo St qvandoque somnolentum, hoc dico accentus est. 
Audientes Gallos & Brittannos & Celtas simul colloquentes 
sermonis diversitatem statim animadvertimus, qvamvis horum 
omnium idioniatuin simus ignari, hoc modo propter accen- 
tum fit; & tamen, servato quidem nationis sive gentis ac- 
centu, Gallus discrepat a Gallo St Britannus a Britanno, ne- 
que haec vocis A' organorum sola diversitas est, sed est di- 
versitas in tono vocem comitante pro hominum charactere, 
natura, ingenio, educatione varians. Hominem denique a 
se ipso discrepare hoc respectu animadvertimus pro affec- 
tuum &: sensationum continua mutatione , St tamen servat 
suae gentis & sui characteris constantem accentum. Adeo 
liationalis, individualis, sive characteristicus St mutabilis ac- 
centus est. Itaque hic detegimus qvendam veluti sermonis 
oceauum, nulla figura delineandum, nec ullo finito signorum 
numero .exprimendum. 

Quid igitur est accentus? Accentus , dico, est illa vix 
definite describenda & innumeris modis varia vocis modula- 
tio , quce omnem lingvam , omnem sermonem comitatur , quo- 
que id plerumque exprimimus , quod lingva literali aut omnino 
asseqvi non possumus , aut aptius sic exprimere speramus . 
Haec sane accentus descriptio cum ipsius nomine qvadrat ; 
accentus enim est id, qvod sermoni velut accinitur. 

Hujus autem species quasdam est accentus stricte sic 
dictus, quem &: tonum vocant; hunc accentum nudum voca- 
re mihi placeret , quia hic modo sese exserit in syllabis 
attollendis vel gravius pronuntiandis , & haec sane est illa 
accentus species quem Graeci tribus signis distinxerunt ; 
verum de hoc accentu postea amplius suo loco dicetur. Sed 
in illo, quem prius descripsimus, accentu videntur contineri 
omnis sermonis perfectionis semina; hic est velut illud fer- 
mentum, quod rudem & incultam lingvam suavem St gratam 
reddit St humanam inconditam* vocem quasi in divinam con- 







